মর্মান্তিক! নদিয়ায় চারচাকা পিষে মারল শিশুকে

কলকাতা: দোলের দিন ভয়াবহ পথ দুর্ঘটনা (Road Accident) নদিয়ার (Nadia) চাপড়ায় (Chakdaha)। চারাতলা পেট্রোল পাম্পের কাছে করিমপুর রাজ্য সড়কের পাশের বাজারে জামাকাপড় কিনতে এসে মর্মান্তিক দুর্ঘটনার কবলে টোটোরযাত্রীরা। চারচাকা গাড়ির সঙ্গে সংঘর্ষে টোটোটি দুমড়ে-মুচড়ে যায়। ঘটনাস্থলেই মৃত্যু হয় এক শিশুর , আহত হন বহু।

প্রথমে আহতদের চাপড়া গ্রামীণ হাসপাতালে নিয়ে যাওয়া হলে চিকিৎসকরা তিনজনকে মৃত বলে ঘোষণা করেন। বাকিদের আশঙ্কাজনক অবস্থায় শক্তিনগর জেলা হাসপাতালে স্থানান্তর করা হয়। চিকিৎসাধীন অবস্থায় সেখানে আরও চারজনের মৃত্যু হয়। ফলে মোট মৃতের সংখ্যা বেড়ে দাঁড়ায় সাতজন। দুর্ঘটনার খবর পাওয়া মাত্রই ঘটনাস্থলে পৌঁছয় চাপড়া থানার পুলিশ এবং স্থানীয়রা উদ্ধারকাজ শুরু করেন।

আরও পড়ুন: রাজভবনে সাড়ম্বরে পালন হল দোল উৎসব

প্রত্যক্ষদর্শীদের বক্তব্য, রমজান উপলক্ষে নাকাশিপাড়া থানার তেঘড়ি এলাকা থেকে কয়েকটি পরিবার টোটোয় করে বাজার করতে এসেছিলেন। সেই সময় উল্টো দিক থেকে আসা দ্রুতগতির একটি চারচাকা গাড়ি নিয়ন্ত্রণ হারিয়ে টোটোটিকে ধাক্কা মারে । শিশুটি গাড়ির নিচে পড়ে পিষে যায়। আরও দুইজনের ঘটনাস্থলেই মৃত্যু হয়। দুর্ঘটনার পর মুহূর্তেই ছুটে আসেন স্থানীয়রা এবং পুলিশকে খবর দেওয়া হয়।

দোল ও রমজানের দিনে এমন ভয়াবহ দুর্ঘটনায় গোটা এলাকা স্তব্ধ। আহতদের মধ্যে অনেকের অবস্থা আশঙ্কাজনক। পুলিশ গাড়িটির চালককে আটক করেছে এবং তদন্ত শুরু হয়েছে। দুর্ঘটনার কারণ হিসেবে বেপরোয়া গাড়ি চালানোর অভিযোগ উঠেছে।