ঘোড়দৌড়ের সময় নাবালককে দাঁতে করে তুলে নিল ঘোড়া! তারপর..

ওয়েব ডেস্ক : ঘোড়দৌড়ের (Horse race) সময় ভয়াবহ ঘটনা। ঘোড়ার উপরে বসে থাকা এক নাবালককে দাঁতে করে তুলে নিল পিছনে থাকা অন্য ঘোড়া (Horse)! এমনই চাঞ্চল্যকর ঘটনাটি ঘটেছে ক্যানিং (Canning) থানার অন্তর্গত আমতলা মাস্টারপাড়া এলাকায়। জানা যাচ্ছে, ঘটনায় গুরুতর আহত হয়েছেন ওই নাবালক। তাঁকে ভর্তি করা হয়েছে হাসপাতালে।

জানা গিয়েছে, গত মঙ্গলবার এই ভয়াবহ ঘটনাটি ঘটেছে। দেখা যায়, ঘোরদৌড় চলছে। ঘোড়াগুলিকে এগিয়ে নিয়ে যাচ্ছিলেন ঘোড়সওয়াররা (Horsemen)। কিন্তু, দেখা যায় হঠাৎ এক ঘোড়া সামনের ঘোড়ায় বসে থাকা এক নাবালকের পা কামড়ে ধরে। এমনকি তাঁকে দাঁতে করে তুলে নেয়। ঘোড়ার মুখে ঝুলতে ঝুলতে অন্তত কয়েকশো মিটার এগিয়ে যায় ওই ওই নাবালক। ঘোড়ার এমন কাণ্ডে অবাক বাসিন্দারা।

আরও খবর : SIR শুনানিতে ডাক পেলেন ভারতীয় বিজ্ঞানী অভিজিৎ বন্দ্যোপাধ্যায়!

ইতিমধ্যে এই ঘটনার মুহূর্ত ধরা পড়েছে একাধিক মোবাইল ক্যামেরায়। জানা গিয়েছে, ঘটনায় গুরুতর আহত হয়েছে ওই নাবালক। তখন তাঁকে দ্রুত নিয়ে যাওয়া হয় নিকটবর্তী এক ডাক্তারের কাছে। কিন্তু শারিরীক অবস্থার অবনতি হওয়ায় তাঁকে আবার এসএসকেএম হাসপাতালে (Hospital) স্থানান্তরিত করা হয়। এই গোটা ঘটনায় এলাকায় চাঞ্চল্য ছড়ায়।

স্থানীয় সূত্রে খবর, প্রথম দিকে সব ঠিকঠাক ছিল। কিন্তু কেন ওই ঘোড়া কামড় দিল, তা কেউ জানেন না। জানা গিয়েছে, ঘটনায় নাবালকের পা ক্ষতবিক্ষত হয়েছে। পায়ের একটি অংশের মাংস উঠে এসেছে। প্রথমে তাঁকে নিকটবর্তী এক স্থানীয় ডাক্তারের কাছে নিয়ে যাওয়া হয়েছিল। কিন্তু পরে তাঁকে হাসপাতালে ভর্তি করা হয়।